**Grozījumu Ministru kabineta 2015. gada 4.augusta noteikumos Nr. 453 "Noteikumi par publiskas personas akciju sabiedrības tipveida statūtiem"
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta **“Grozījumi Ministru kabineta 2015.gada 4.augusta noteikumos Nr.453 “Noteikumi par publiskas personas akciju sabiedrības tipveida statūtiem” (turpmāk – Noteikumu projekts) mērķis ir** nodrošināt noteikumu atbilstību **likumprojektā “Grozījumi Publiskas personas kapitāla daļu un kapitālsabiedrību pārvaldības likumā” (turpmāk – likumprojekts) paredzētajām izmaiņām 85.panta pirmajā un ceturtajā daļā** par akciju nominālvērtību. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Satiksmes ministrijas iniciatīva, lai nodrošinātu Ministru kabineta 2020.gada 23.aprīļa rīkojumu Nr. 219 “Par valsts akciju sabiedrības “Starptautiskā lidosta “Rīga”” pamatkapitāla palielināšanu” (turpmāk - Rīkojums Nr.219) un Eiropas Komisijas paziņojuma (turpmāk – EK) “*Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā*” (turpmāk tekstā – Pagaidu regulējums) 60.punkta prasību izpildi. Satiksmes ministrija ir izstrādājusi grozījumus **Publiskas personas kapitāla daļu un kapitālsabiedrību pārvaldības likuma 85.panta pirmajā un ceturtajā daļā, lai** nodrošinātu vienlīdzīgus noteikumus Komerclikumā par akciju nominālvērtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Rīkojuma Nr.219 7.punktā noteikto, Satiksmes ministrijai tika uzdots sagatavot un iesniegt Finanšu ministrijā Lidostas komercdarbības atbalsta pasākumu plānu Covid-19 izraisīto seku novēršanai, lai nodrošinātu paziņojuma iesniegšanu EK un tās saskaņojuma saņemšanu. Valsts atbalsta atgriešanas nosacījumi iezīmēja būtiskākās diskusijas par pieejamajiem risinājumiem Lidostas gadījumā, jo līdz 2020.gada 13.oktobra grozījumiem Pagaidu regulējumā (no pieņemšana brīža 2020.gada 19.marta tika veikti 5 grozījumi, pēdējie veikti 2021.gada 28.janvārī), spēkā bija nosacījums, kas paredzēja, ka uzņēmums valsts daļu var atpirkt vai pārdot par tirgus cenām pircējam, kas nav saņēmējs. Šo nosacījumu izpilde Lidostas gadījumā bija apgrūtināta, ņemot vērā uz Lidostu attiecināmo Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 17.panta pirmo daļu, kas nosaka, ka Lidostu un tās akcijas nedrīkst privatizēt vai atsavināt. Papildus, Pagaidu regulējuma 60.punkts nosaka, ka valsts kapitāla iepludināšanu vai līdzvērtīgu iejaukšanos veic par cenu, kas nepārsniedz saņēmēja akciju vidējo cenu 15 dienu laikā pirms kapitāla iepludināšanas pieprasījuma. Ja saņēmējs nav biržā kotēts uzņēmums, tā tirgus vērtības aplēse būtu jānosaka neatkarīgam ekspertam vai izmantojot citus samērīgus līdzekļus.Ievērojot minēto, neatkarīgs eksperts SIA PricewaterhouseCoopers ir veicis Lidostas akciju tirgus vērtības noteikšanu. Saskaņā ar neatkarīga eksperta novērtējumā noteikto, Lidostas vienas akcijas tirgus vērtība 2020.gada 30.aprīli nav vienāda ar viens *euro*. Tādejādi, izpildot Rīkojumu un ievērojot Pagaidu regulējuma prasības, Latvijas valsts nevar veikt jauno Lidostas akciju iegādi par cenu, kas neatbilst neatkarīga eksperta noteiktai tirgus vērtību. **Publiskas personas kapitāla daļu un kapitālsabiedrību pārvaldības likuma (turpmāk – Likums) 85.panta ceturtā daļa nosaka, ka publiskas personas akciju sabiedrības katras** akcijas nominālvērtība ir viens *euro.* Ievērojot minēto, Satiksmes ministrija izstrādāja Likumprojektu**, kas paredz grozīt Likuma 85.panta pirmo un ceturto daļu, paredzot, ka v**isas sabiedrības akcijas ir vienas kategorijas akcijas, izņemot gadījumus, kad sabiedrībā ir personāla akcijas vai to nominālvērtība ir atšķirīga, kā arī to, ka katras sabiedrības akcijas nominālvērtība ir viens *euro*, izņemot gadījumu, kad palielinot pamatkapitālu akcionārs — publiska persona, atbilstoši normatīvajam regulējumam veic akcijas apmaksu par vērtību, kas atbilst neatkarīga eksperta noteiktai akcijas tirgus vērtībai. Šādā gadījumā akcijas nominālvērtība nedrīkst būt mazāka par 10 centiem un tai jādalās ar sabiedrības akciju mazāko nominālvērtību un 10 centiem bez atlikuma.Likuma 46.pants nosaka, ka publiskas personas kapitālsabiedrība darbojas, pamatojoties uz statūtiem, kurus izstrādā saskaņā ar publiskas personas kapitālsabiedrības tipveida statūtiem (turpmāk — tipveida statūti). Tipveida statūtus apstiprina Ministru kabinets. Tipveida statūtu nosacījumi drīkst atšķirties no šā likuma un [Komerclikuma](https://likumi.lv/ta/id/5490-komerclikums) noteikumiem tikai tad, ja šie likumi šādu atšķirību tieši atļauj. Publiskas personas kapitālsabiedrības statūtu nosacījumi drīkst atšķirties no tipveida statūtu noteikumiem tikai tad, ja tipveida statūti šādu atšķirību tieši atļauj.Ievērojot minēto, pēc g**rozījumu veikšanas Likuma 85.panta pirmajā un ceturtajā daļā** par akciju nominālvērtību, nepieciešams veikt atbilstošus grozījumus **Ministru kabineta 2015.gada 4.augusta noteikumos Nr.453 “Noteikumi par publiskas personas akciju sabiedrības tipveida statūtiem”.** |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VAS “Starptautiskā lidosta“Rīga””, Pārresoru koordinācijas centrs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Publiskas personas akciju sabiedrības |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar |
| 3. | Administratīvo izmaksu monetārs novērtējums | Nav novērtējams, jo pienākumus sabiedrības grupām neuzliek.  |
| 4. | Atbilstības izmaksu monetārs novērtējums | Noteikumu projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | **Likumprojekts “Grozījumi Publiskas personas kapitāla daļu un kapitālsabiedrību pārvaldības likumā” (Nr.979/Lp13), kas paredz grozīt Likuma 85.panta pirmo un ceturto daļu.** |
| 2. | Atbildīgā institūcija | Satiksmes ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Pārresoru koordinācijas centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar |
| 3. | Cita informācija | Nav |

Satiksmes ministrs T. Linkaits

Vīza:

valsts sekretāre I. Stepanova

Strautmane 67028231

inguna.strautmane@sam.gov.lv